Գործով տուժող ճանաչված Հ.-ն Գյումրի վերադարձել է 2011թ.-ի նոյեմբեր ամսին: Վկայի ասելով` աղջիկն իր հետ գումար չի բերել: Իրեն որեւէ մանրամասներ չի պատմել, թե ինչով է զբաղվել, բայց ինքն համոզված է, որ իր աղջիկը մարմնավաճառ չէ, եթե անգամ դրանով զբաղվել է, ապա նրան ստիպել են: Աղջկա տրապիզոնյան կյանքի մանրամասներին տեղեկացել է, երբ Երեւանից քննիչներ են այցելել իրենց տուն: Հետո աղջկա հագուստների միջից հայտնաբերել է կարճ կիսաշրջազգեստներ, մերկությունը հազիվ ծածկող բլուզներ, սեքսուալ ներքանզգեստներ եւ հասկացել, որ այն, ինչ լսել է, ճշմարտություն է: